钦定古今图书集成/明伦汇编/氏族典/第341卷 > 刘中敷
## 钦定古今图书集成/明伦汇编/氏族典/第341卷 > 刘中敷

按《明外史刘中敷传》：“中敷，大兴人。燕王举兵，以诸生
守城功，授陈留丞。擢工部员外郎，迁江西右参议。宣
德三年，迁山东右参政，进左布政使。质直廉静，吏民
畏怀。正统改元，父忧夺情，俄召拜户部尚书。瓦剌入
贡，诏问马驼刍菽数，不能对，论斩系狱，释为民。景帝
立，起户部左侍郎。居五年，卒。中敷性淡泊，食不重味”，
仕宦五十年，家无馀赀。